KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2014. szeptember 17-i ülésére)

TÁRGY: A KISKŐRÖSI SPORTIGAZGATÓSÁG ALAPÍTÓ OKIRATÁNAK MÓDOSÍTÁSA
Az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.), valamint a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.29.) NGM rendelet (továbbiakban: NGM rendelet) 2014. január 1. napjával módosult. Az Ávr. 5. § (1) bekezdés c) pontja helyébe lépett rendelkezés szerint az alapító okirat a költségvetési szerv közfeladatát és szakmai alaptevékenységeit, továbbá ezek kormányzati funkció szerinti megjelölését, és főtevékenységének államháztartási szakágazati besorolását tartalmazza.
Az Ávr. 180. § szabályozza, hogy a költségvetési szervek alapító okirataiban szereplő alaptevékenységek kormányzati funkció szerinti besorolását miként és milyen határidővel kell elvégeznie az irányító szervnek.

A Magyar Államkincstár (továbbiakban: MÁK) által vezetett, közhiteles nyilvántartásba bejegyzett államháztartási szakfeladat kódok 2013. december 31-i hatállyal minden törzskönyvi alany tekintetében hivatalból indított eljárás keretében lezárásra kerültek.
A Nemzetgazdasági Minisztérium (továbbiakban: NGM) az alaptevékenységek besorolását eddig biztosító államháztartási szakfeladatok helyett alkalmazandó új, kormányzati funkció kódra történő összerendelő táblázatot készített, mely segíti az egyik kódrendszerről a másikra történő átlépést. A MÁK az Ávr. 167/B. § (2) bekezdésében kapott felhatalmazás alapján a megfeleltető tábla alkalmazásával, a törzskönyvi nyilvántartásban nyilvántartott szakfeladat kódokra vonatkozóan, hivatalból indított eljárás keretében eseti, csoportos adatmódosítást hajtott végre az NGM rendelet hatályba lépésekor érvényes adatok tekintetében.  A megfeleltetés eredményeképpen létrejött kormányzati funkció kódok a törzskönyvi nyilvántartásba 2014. január 1-jei hatállyal kerültek bejegyzésre.
A költségvetési szervek alapító okiratának megfelelősége érdekében az Ávr. 180. §-a kivételes lehetőséget biztosított az irányító szerveknek. Nem volt szükséges az alapító okiratot csak a kormányzati funkciókra történő átállás vagy a szakágazati rend módosulása miatt módosítani, hanem az alapító okiratot érintő, soron következő módosítás esetén kell, az egységes szerkezetbe foglalt alapító okiraton átvezetni a 2014. január 1-jétől már hatályos módosításokat.
Az alapító okiratot érintő jelentős tartalmi változás továbbá, hogy az államháztartásról szóló 2011. évi CXCV. törvény 2014. évtől hatályos módosításával megszűnt a költségvetési szervek gazdálkodási besorolása, emiatt az alapító okiratokban már nem szerepelhet ezzel összefüggő rendelkezés.

Az Ávr. 181. § rendelkezése szerint, a költségvetési szerv gazdálkodási besorolására vonatkozó adatainak megszűnését az alapító okirat soron következő módosításakor az egységes szerkezetbe foglalt okiraton át kell vezetni.
A fentiek alapján javaslom, hogy a Képviselő-testület a Kiskőrösi Sportigazgatóság alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.
Kiskőrös, 2014. szeptember 9.  
                                                                                                           
Domonyi László sk.

A Képviselő-testület a Kiskőrösi Sportigazgatóság alapító okiratát módosítja és a módosításokkal egységes szerkezetbe foglalt szövegét, valamint az alapító okiratot módosító okiratot a határozat 1-2. számú mellékletében foglaltak szerint elfogadja. 

